

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE

Na temelju članka 57. Zakona o porezu na dohodak (Narodne novine broj 115/16 i 106/18) i članka 30. Statuta Općine Trpanj (Službeni glasnik Dubrovačko-neretvanske županije 6/13, 14/13 i 7/18), Općinsko vijeće općine Trpanj, na svojoj 13. sjednici, održanoj dana 28. siječnja 2019., donijelo je

**O D L U K U**

**o visini paušalnog poreza po krevetu odnosno po smještajnoj jedinici u kampu-kamp odmorištu ili u objektu za robinzonski turizam**

**na području Općine Trpanj**

Članak. 1.

Ovom Odlukom određuje se visina paušalnog poreza po krevetu u sobama, apartmanima i kućama za odmor, smještajnoj jedinici u kampu ili kamp odmorištu, te smještajnoj jedinici u objektu za robinzonski smještaj koji se nalaze na području Općine Trpanj.

Članak 2.

Visina paušalnog poreza iz članka 1. ove Odluke određuje se u iznosu od 300,00 kn po krevetu ili smještajnoj jedinici u kojoj se obavlja djelatnost iznajmljivanja i smještaja u turizmu u Naselju Trpanj, a 210,00 kn u Naseljima Gornja Vrućica, Donja Vrućica sa uvalom Divna i Duba Pelješka.

Članak 3.

Ova Odluka stupa na snagu danom donošenja a objavit će se u Službenom glasniku Dubrovačko-neretvanske županije.

KLASA: 011-01/18-01/01

URBROJ:2117/7-05/01-18-1

Trpanj, 28 siječnja 2019.godine Predsjednik Općinskog vijeća

Josip Nesanović, v.r.